
[bookmark: TextBodyBegin]Evropski parlament,
[bookmark: _GoBack]–	ob upoštevanju predloga uredbe Sveta o spremembi Priloge II k Uredbi Evropskega parlamenta in Sveta (ES) št. 396/2005 glede mejnih vrednosti ostankov za tiakloprid v ali na nekaterih proizvodih (COM(2023)0739),
–	ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS[footnoteRef:1] ter zlasti člena 14(1), točka (a), in člena 49(2) Uredbe,  [1:  	UL L 70, 16.3.2005, str. 1.] 

–	ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS[footnoteRef:2] ter zlasti člena 4(1) in člena 4(2), prvi pododstavek, točka (a), ter točke 3.6.4 Priloge II, [2:  	UL L 309, 24.11.2009, str. 1.] 

–	ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane[footnoteRef:3], ter zlasti člena 5(1) Uredbe, [3:  	UL L 31, 1.2.2002, str. 1.] 

–	ob upoštevanju členov 11, 13, 168 in 191 Pogodbe o delovanju Evropske unije,
–	ob upoštevanju obrazloženega mnenja, ki ga je Evropska agencija za varnost hrane (EFSA) sprejela 9. februarja 2023 in je bilo objavljeno 15. marca 2023[footnoteRef:4], [4:  	EFSA Statement on the short-term (acute) dietary risk assessment and evaluation of confirmatory data for certain maximum residue levels (MRLs) for thiacloprid (Izjava agencije EFSA o oceni kratkotrajnega (akutnega) prehranskega tveganja in oceni potrditvenih podatkov za nekatere mejne vrednosti ostankov (MRL) za tiakloprid), EFSA Journal 2023;21(3):7888, https://doi.org/10.2903/j.efsa.2023.7888.] 

–	ob upoštevanju sklepa o strokovnem pregledu pesticidov, ki ga je agencija EFSA odobrila 17. januarja 2019 in je bil objavljen 14. marca 2019[footnoteRef:5], [5:  	EFSA conclusion on the peer review of the pesticide risk assessment of the active substance thiacloprid (Sklep agencije EFSA o strokovnem pregledu ocene tveganja za pesticide z aktivno snovjo tiakloprid), EFSA Journal 2019;17(3):5595, https://doi.org/10.2903/j.efsa.2019.5595.] 

–	ob upoštevanju mnenja, ki ga je 12. marca 2015 sprejel Odbor za oceno tveganja pri Evropski agenciji za kemikalije (ECHA)[footnoteRef:6], [6:  	Mnenje Odbora za oceno tveganja o predlogu za usklajeno razvrščanje in označevanje tiakloprida (ISO) na ravni EU; {(2Z)-3-[(6-kloropiridin-3-il)metil]-1,3-tiazolidin-2-iliden}cianamid, https://echa.europa.eu/registry-of-clh-intentions-until-outcome/-/dislist/details/0b0236e180638ff8.] 

–	ob upoštevanju člena 5a(4), točka (e), in člena 5a(5) Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil[footnoteRef:7], [7:  	UL L 184, 17.7.1999, str. 23.] 

–	ob upoštevanju člena 112(2), (3) in (4)(c) Poslovnika,
–	ob upoštevanju predloga resolucije Odbora za okolje, javno zdravje in varnost hrane,
A.	ker je tiakloprid aktivna snov v insekticidih, ki se uporabljajo predvsem na bombažu, pečkatem sadju, zelenjavi in krompirju;
B.	ker je odobritev aktivne snovi tiakloprid prenehala veljati 3. februarja 2020 in v skladu z Izvedbeno uredbo Komisije(EU) 2020/23[footnoteRef:8] ni bila obnovljena; ker se je prehodno obdobje za fitofarmacevtska sredstva, ki vsebujejo tiakloprid, izteklo 3. februarja 2021; [8:  	Izvedbena uredba Komisije (EU) 2020/23 z dne 13. januarja 2020 o neobnovitvi odobritve aktivne snovi tiakloprid v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (UL L 8, 14.1.2020, str. 8).] 

C.	ker odobritev aktivne snovi tiakloprid ni bila obnovljena, saj v zvezi z eno ali več reprezentativnimi vrstami uporabe vsaj enega fitofarmacevtskega sredstva ni bilo mogoče ugotoviti, ali so merila za odobritev iz člena 4 Uredbe (ES) št. 1107/2009 izpolnjena; ker je agencija EFSA opredelila zlasti dve področji, za kateri obstajajo pomembni pomisleki; ker je prvo področje, za katero obstajajo pomembni pomisleki, povezano z navedbo kontaminacije podzemne vode z več relevantnimi metaboliti tiakloprida, katerih rakotvornosti ni mogoče izključiti (M30, M34 in M46) nad parametrično mejno vrednostjo za pitno vodo 0,1 µg/l za vse reprezentativne vrste uporabe[footnoteRef:9]; ker je drugo področje, za katero obstajajo pomembni pomisleki, povezano z usklajeno razvrstitvijo tiakloprida s strani agencije ECHA kot snovi, ki domnevno škoduje plodnosti in nerojenemu otroku (strupen za razmnoževanje iz kategorije 1B) v skladu z Uredbo (ES) št. 1272/2008 Evropskega parlamenta in Sveta[footnoteRef:10], zaradi česar se tiakloprid v skladu s členom 4(1) Uredbe (ES) št. 1107/2009 uvršča med „snovi z mejnimi vrednostmi“;  [9:  	Sklep agencije EFSA z dne 17. januarja 2019.]  [10:  	Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).] 

D.	ker je agencija EFSA poleg tega ugotovila, da ocene tveganj za čebele in neciljne kopenske rastline ni mogoče dokončati;
E.	ker je tiakloprid razvrščen tudi v skladu z Uredbo (ES) št. 1272/2008, in sicer kot snov, za katero obstaja sum povzročitve raka (rakotvorna iz kategorije 2), ki je zelo strupena za vodne organizme (Aquatic Acute 1) in zelo strupena za vodne organizme z dolgotrajnim učinkom (Aquatic Chronic 1);
F.	ker Stalni odbor za rastline, živali, hrano in krmo ni podal mnenja o predlogu uredbe Sveta; ker na seji Stalnega odbora za rastline, živali, hrano in krmo, ki je potekala 18. in 19. septembra 2023, osem držav članic ni podprlo osnutka uredbe. Šest od njih jih je izrazilo predvsem pomisleke glede ohranitve CXL in uvoznih toleranc za neodobreno snov, ki izpolnjuje eno od meril za izključitev iz Uredbe (ES) št. 1107/2009 (strupen za razmnoževanje). Poleg tega je imela ena država članica, ki osnutka uredbe ni podprla, pomisleke, da je agencija EFSA pri nekaterih proizvodih navedla preseganja akutnega referenčnega odmerka v nekaterih nestandardnih okoliščinah, druga pa je omenila diskriminacijo kmetov v EU, ki ne smejo več uporabljati fitofarmacevtskih sredstev, ki vsebujejo to aktivno snov, medtem ko jih kmetje v tretjih državah še vedno lahko, kar povzroča nelojalno konkurenco[footnoteRef:11]; [11:  	Zbirno poročilo o seji Stalnega odbora za rastline, živali, hrano in krmo, ki je potekala 18. in 19. septembra 2023, https://ec.europa.eu/transparency/comitology-register/screen/documents/092486/1/consult?lang=en.] 

G.	ker je Nemčija zahtevala, da se v zbirno poročilo o seji Stalnega odbora za rastline, živali, hrano in krmo, ki je potekala 18. in 19. septembra 2023, vključi naslednja izjava: Tiakloprid je v skladu z Uredbo (ES) št. 1107/2009 aktivna snov z mejnimi vrednostmi. Med postopkom ponovne odobritve te aktivne snovi je bilo ugotovljeno, da izpolnjuje merila za izključitev, saj je razvrščena kot strupena za razmnoževanje iz kategorije 1B. Zato ta aktivna snov ni bila ponovno odobrena. Nemčija na splošno ne podpira določitve [mejnih vrednosti ostankov (MRL)] za aktivne snovi, ki v EU niso odobrene zaradi zdravstvenih pomislekov. Pri tem je odločilno, da so bila merila za izključitev določena v okviru postopka (ponovne) odobritve aktivne snovi v skladu z Uredbo (ES) št. 1107/2009[footnoteRef:12]; [12:  	Prav tam.] 

H.	ker je zato v skladu s členom 17 Uredbe (ES) št. 396/2005 v povezavi s členom 14(1), točka (a), navedene uredbe primerno črtati obstoječe MRL, ki so določene za tiakloprid v Prilogi II k navedeni uredbi;
I.	ker Komisija v predlogu uredbe Sveta vseeno predlaga, da se na podlagi obrazloženega mnenja agencije EFSA[footnoteRef:13] MRL za tiakloprid ohranijo nad mejo določljivosti za uporabo na več kot 30 proizvodih za namene uvoza; [13:  	Obrazloženo mnenje agencije EFSA z dne 9. februarja 2023.] 

J.	ker vrste uporabe, za katere se MRL nad mejo določljivosti štejejo za varne, vključujejo uporabo tiakloprida na papajah, čaju, lupinarjih, kutinah, nešpljah, japonskih nešpljah, marelicah, češnjah, slivah, jagodah, robidah, ostrožnicah, drugem drobnem sadju in jagodičju, kivijih/aktinidijah, krompirju, paradižniku, jajčevcih, melonah, lubenicah, rižu, pšenici, živalskih (prašiči, govedo, ovce, konji, perutnina in druge gojene živali) proizvodih iz tkiv (mišičevje, jetra, ledvice in užitna drobovina), mleku in jajcih, malinah, kumarah, bučkah, semenih oljne ogrščice, gorčičnih semenih in bombaževem semenu; ker se MRL, predlagane za te vrste uporabe, gibljejo od dvakratnika do tisočkratnika meje določljivosti (za uporabo na čajih);
K.	ker je bil v nasprotju s tem zahtevek za uvozne tolerance zavrnjen le za dve vrsti uporabe (na breskvah in papriki), saj ni mogoče izključiti preseganja akutnega referenčnega odmerka, zato je Komisija predlagala znižanje MRL za tiakloprid na mejo določljivosti le za navedeni vrsti uporabe; 
L.	ker je v uvodni izjavi 5 Uredbe (ES) št. 396/2005 določeno, da ostanki ne smejo biti prisotni na ravneh, ki predstavljajo nesprejemljivo tveganje za ljudi in, če je to primerno, za živali; 
M.	ker člen 4(2), točka (a), Uredbe (ES) št. 1107/2009 določa, da ostanki fitofarmacevtskih sredstev nimajo škodljivega vpliva na zdravje ljudi, vključno z ranljivimi skupinami, ali zdravje živali, ob upoštevanju znanih kumulativnih in sinergijskih učinkov; ker je v točki 3.6.4 Priloge II k navedeni uredbi določeno, da se aktivna snov, ki je v skladu z Uredbo (ES) št. 1272/2008 razvrščena kot strupena za razmnoževanje v kategoriji 1A ali 1B, ne odobri, razen če „ostanki zadevne aktivne snovi [...] v hrani ali krmi ne presegajo privzete vrednosti v skladu s točko (b) člena 18(1) Uredbe (ES) št. 396/2005“; ker člen 18(1), točka (b), Uredbe (ES) št. 396/2005 določa privzeto vrednost 0,01 mg/kg;
N.	ker člen 3(2), točka (g), Uredbe (ES) št. 396/2005 določa, da je uvozna toleranca MRL, določena za uvožen proizvod, kadar „uporaba aktivne snovi v fitofarmacevtskem proizvodu na določenem proizvodu ni dovoljena v Skupnosti iz razlogov razen javnega zdravja za specifičen proizvod in specifično uporabo“; ker tiakloprid ne izpolnjuje teh meril, saj je bil prepovedan iz zdravstvenih razlogov, ker je razvrščen kot strupen za razmnoževanje v kategoriji 1B;
O.	ker člen 5(1) Uredbe (ES) št. 178/2002 določa, da si živilska zakonodaja prizadeva za doseganje enega ali več splošnih ciljev visoke ravni varovanja življenja in zdravja ljudi in varstva interesov potrošnika, vključno s poštenimi praksami v trgovini z živili ob upoštevanju, kadar je to primerno, varovanja zdravja in dobrobiti živali, zdravja rastlin in okolja;
P.	ker je sedanja kriza opraševalcev ena od glavnih groženj biotski raznovrstnosti ter svetovni in lokalni prehranski varnosti; ker lahko ta kriza poglobi težave skrite lakote, zmanjša odpornost ekosistemov in destabilizira ekosisteme, ki nam omogočajo življenje[footnoteRef:14]; [14:  	van der Sluijs, J. P., Vaage, N. S., Pollinators and Global Food Security: the Need for Holistic Global Stewardship (Opraševalci in svetovna prehranska varnost: potreba po celostnem svetovnem upravljanju), Food ethics 1, 75–91 (2016), https://doi.org/10.1007/s41055-016-0003-z.] 

Q.	ker je Komisija v svojem sporočilu z dne 20. maja 2020 z naslovom Strategija „od vil do vilic“ za pravičen, zdrav in okolju prijazen prehranski sistem[footnoteRef:15] oznanila, da bo „[...] EU [...] podprla svetovni prehod na trajnostne agroživilske sisteme v skladu s cilji te strategije in cilji trajnostnega razvoja“ in da „[...] EU lahko s to strategijo [...] prevzame ključno vlogo pri določanju svetovnih standardov“; ker je Komisija v strategiji izrecno navedla, da so „[z]a bolj trajnosten prehranski sistem EU [...] potrebne tudi vse bolj trajnostne prakse naših trgovinskih partnerjev. Da bi spodbudila postopen prehod na uporabo varnejših fitofarmacevtskih sredstev, bo EU v skladu s pravili STO in po oceni tveganja razmislila o reviziji uvoznih toleranc za snovi, ki izpolnjujejo ,merila za izključitev‘[...] in pomenijo veliko tveganje za zdravje ljudi“; [15:  	COM(2020)0381.] 

R.	ker je Komisija MRL za dva neonikotinoida, ki predstavljata veliko tveganje za opraševalce, leta 2022 znižala[footnoteRef:16] na najnižjo raven, ki jo je mogoče izmeriti z najnovejšimi tehnologijami, pri čemer uvoženi proizvodi ne smejo več vsebovati ostankov klotianidina in tiametoksama;  [16:  	Uredba Komisije (EU) 2023/334 z dne 2. februarja 2023 o spremembi prilog II in V k Uredbi (ES) št. 396/2005 Evropskega parlamenta in Sveta glede mejnih vrednosti ostankov za klotianidin in tiametoksam v ali na nekaterih proizvodih (UL L 47, 15.2.2023, str. 29).] 

S.	ker je v zvezi s tem Komisija navedla, da „[o]b upoštevanju vseh dejavnikov, pomembnih za obravnavano zadevo v skladu s členom 14(2) v povezavi s členom 11 Pogodbe o delovanju Evropske unije, ki določa, da je treba ‚zahteve varstva okolja […] vključevati v opredelitve in izvajanje politik in dejavnosti Unije, zlasti zaradi spodbujanja trajnostnega razvoja‘, bi bilo zato treba vse sedanje MRL za klotianidin in/ali tiametoksam, kot so določene v Uredbi (ES) št. 396/2005, znižati na mejo določljivosti“[footnoteRef:17]; [17:  	Prav tam.] 

T.	ker je na seji Stalnega odbora za rastline, živali, hrano in krmo, ki je potekala 10. in 11. maja 2023, Komisija opozorila, da tiakloprid sicer spada v skupino neonikotinoidnih aktivnih snovi, da pa, ker ima drugačne lastnosti kot klotianidin in tiametoksam, trenutno ni predvideno, da bi z znižanjem vseh MRL na mejo določljivosti uporabili enak pristop kot za klotianidin in tiametoksam pri izvajanju strategije „od vil do vilic“[footnoteRef:18]; [18:  	Zbirno poročilo o seji Stalnega odbora za rastline, živali, hrano in krmo, ki je potekala 10. in 11. maja 2023, https://ec.europa.eu/transparency/comitology-register/screen/documents/090500/1/consult?lang=en.] 

U.	ker je trditev, da naj bi imel tiakloprid drugačne lastnosti kot drugi neonikotinoidi, v znanstveni literaturi sporna, saj rezultati kažejo, da bi bilo treba zdaj podvomiti v predstavo o tiaklopridu kot razmeroma neškodljivem neonikotinoidu[footnoteRef:19]; [19:  	Ellis, C., Park, K. J., Whitehorn, P., David, A., Goulson, D., The Neonicotinoid Insecticide Thiacloprid Impacts upon Bumblebee Colony Development under Field Conditions (Vplivi neonikotinoidnega insekticida tiakloprida na razvoj čmrljih družin v naravnih pogojih), Environmental Science & Technology 2017, 51, 3, 1727–1732, https://pubs.acs.org/doi/10.1021/acs.est.6b04791.] 

V.	ker je bilo ugotovljeno, da je zlasti pri čmrljih družinah, ki so izpostavljene tiaklopridu, večja verjetnost, da prezgodaj odmrejo, pri tistih, ki preživijo, pa se pokažejo subletalni učinki[footnoteRef:20]; ker je bilo ugotovljeno, da tiakloprid podobno kot imidakloprid, klotianidin in tiametoksam vpliva tudi na vedenje in imunski sistem medonosnih čebel[footnoteRef:21],[footnoteRef:22]; [20:  	Prav tam.]  [21:  	Brandt, A., Gorenflo, A., Siede, R., Meixner, M., Büchler, R., The neonicotinoids thiacloprid, imidacloprid, and clothianidin affect the immunocompetence of honey bees (Apis mellifera L.) (Neonikotinoidi tiakloprid, imidakloprid in klotianidin vplivajo na imunsko sposobnost medonosnih čebel) (Apis mellifera L.), Journal of Insect Physiology, zvezek 86, marec 2016, str. 40–47, https://www.sciencedirect.com/science/article/pii/S0022191016300014.]  [22:  	Tison, L., Hahn, M.-L., Holtz, S., Rößner A., Greggers, U., Bischoff, G., in Menzel, R., Honey Bees’ Behavior Is Impaired by Chronic Exposure to the Neonicotinoid Thiacloprid in the Field (Vedenje medonosnih čebel je zaradi kronične izpostavljenosti neonikotinoidnemu tiaklopridu na poljih nenavadno), Environmental Science & Technology 2016, 50, 13, 7218–7227, https://pubs.acs.org/doi/full/10.1021/acs.est.6b02658. ] 

W.	ker je vse več dokazov, da ima uporaba tiakloprida uničujoče posledice za biotsko raznovrstnost, zlasti čebele in druge opraševalce[footnoteRef:23]; [23:  	Pisa, L., Goulson, D., Yang, E. C., idr., An update of the Worldwide Integrated Assessment (WIA) on systemic insecticides. Part 2: impacts on organisms and ecosystems (Posodobitev svetovne integrirane ocene za sistemske insekticide, Del 2: Vplivi na organizme in ekosisteme), Environmental Science and Pollution Research št. 28, 11749–11797 (2021), https://doi.org/10.1007/s11356-017-0341-3.] 

X.	ker je agencija EFSA v svojem poročilu o neobnovitvi z dne 22. oktobra 2019[footnoteRef:24] ugotovila, da razpoložljive informacije ne zadostujejo za izpolnitev zahtev iz člena 4(1) do (3) Uredbe (ES) št. 1107/2009, in zlasti, da ocene tveganja za čebele ni mogoče dokončati; [24:  	https://ec.europa.eu/food/plant/pesticides/eu-pesticides-database/start/screen/active-substances/details/841.] 

Y.	ker bi zato morali za tiakloprid veljati enaka utemeljitev in pravila kot za klotianidin in tiametoksam;
Z.	ker mora Komisija varovati okolje in državljane Unije na podlagi razpoložljivih znanstvenih podatkov, pri čemer mora uporabiti obveznosti in pravne možnosti, ki jih določata uredbi (ES) št. 396/2005 in (ES) št. 178/2002, da bi zagotovili visoko raven varovanja zdravja ljudi in živali ter okolja;
AA.	ker predlagane MRL ne varujejo zdravja državljanov v Uniji in ne zagotavljajo visoke ravni zaščite čebel in drugih opraševalcev ter so zato v nasprotju z uredbama (ES) št. 396/2005 in (ES) št. 178/2002;
AB.	ker se MRL ne bi smele določati za aktivne snovi, ki zaradi zdravstvenih pomislekov v Uniji niso odobrene; ker zato za tiakloprid ne bi smeli določiti uvoznih toleranc, saj je razvrščen kot strupen za razmnoževanje v kategoriji 1B; ker bi morala biti razvrstitev tiakloprida kot strupenega za razmnoževanje v kategoriji 1B zadosten razlog za to, da Komisija zavrne zahtevke za uvozne tolerance glede na tveganje za zdravje državljanov v tretjih državah; 
1.	nasprotuje sprejetju predloga uredbe Sveta;
2.	meni, da predlog uredbe Sveta ni združljiv niti s ciljem in vsebino uredb (ES) št. 396/2005 in (ES) št. 178/2002 niti z Uredbo (ES) št. 1107/2009, vključno s točko 3.6.4 njene Priloge II;
3.	poziva Komisijo, naj umakne predlog uredbe;
4.	poziva Komisijo, naj odboru predloži nov osnutek, v katerem bodo vse MRL za tiakloprid znižane na mejo določljivosti za vse vrste uporabe, in naj zavrne vse zahtevke za uvozne tolerance;
5.	naroči svoji predsednici, naj to resolucijo posreduje Svetu in Komisiji ter vladam in parlamentom držav članic.

